CELEX: 31974R0306
Language: hr
Date: 1974-02-04 00:00:00
Title: Uredba Vijeća (EEZ) br. 306/74 od 4. veljače 1974. o uvozu maslinovog ulja iz Turske

03/Sv. 008
            
            
               HR
            
            
               Službeni list Europske unije
            
            
               11
            
         31974R0306
   
               L 034/11
            
            
               SLUŽBENI LIST EUROPSKE UNIJE
            
            
               04.02.1974.
            
         
      UREDBA VIJEĆA (EEZ) br. 306/74
   od 4. veljače 1974.
   o uvozu maslinovog ulja iz Turske
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da se člankom 7. Priloga 6. Dodatnom protokolu potpisanom u Bruxellesu 23. studenoga 1970., kako je izmijenjen Sporazumom u obliku razmjene pisama, potpisan u Bruxellesu 23. studenoga 1973. predviđa poseban tretman za uvoz maslinovog ulja obuhvaćenog podbrojem 15.07 A II Zajedničke carinske tarife, koje je proizvedeno u cijelosti u Turskoj i prevezeno izravno iz te zemlje u Zajednicu; budući da, prije nego što se može primijeniti takav tretman, potrebno je usvojiti pravila za njegovu primjenu;
   budući da, pod uvjetom da Turska uvede posebnu izvoznu naknadu, poseban tretman predviđa standardan popust od 0,50 obračunske jedinice na 100 kilograma na pristojbu koja se zaračunava na takvo ulje i sniženje te pristojbe za iznos te posebne naknade, do 4,5 obračunskih jedinica na 100 kilograma;
   budući da je potrebno osigurati da, u skladu sa Sporazumom, posebna uvozna naknada ima učinak povišenja cijene ulja pri uvozu u Zajednicu; budući da je, radi osiguranja pravilne primjene tretmana u pitanju, potrebno poduzeti mjere kako bi se osiguralo da je u trenutku uvoza ulja plaćena posebna izvozna naknada,
   DONIJELO JE OVU UREDBU:
   Članak 1.
   Ako Turska uvede posebnu izvoznu naknadu na drugo maslinovo ulje osim rafiniranog maslinovog ulja obuhvaćenog podbrojem 15.07 A II Zajedničke carinske tarife, koje se proizvodi u cijelosti u Turskoj i izravno prevozi iz te zemlje u Zajednicu, pristojba na uvoz takvog ulja u Zajednicu je pristojba izračunana u skladu s člankom 13. Uredbe Vijeća br. 136/66/EEZ (2) od 22. rujna 1966. o osnivanju zajedničke organizacije tržišta ulja i masti, kako je zadnje izmijenjena Uredbom (EEZ) br. 1707/73 (3), umanjena za:
   
               —
            
            
               0,50 obračunske jedinice na 100 kilograma, i
            
         
               —
            
            
               iznos koji je jednak posebnoj izvoznoj naknadi na ulje u Turskoj, do 4,5 obračunskih jedinica na 100 kilograma.
            
         Članak 2.
   Režim predviđen člankom 1. primjenjuje se na sav uvoz za koji uvoznik može dokazati da je posebna izvozna naknada iz tog članka primjereno zastupljena u uvoznoj cijeni.
   Članak 3.
   Ako Turska ne uvede posebnu naknadu, pristojba na uvoz ulja u Zajednicu kako je utvrđena u članku 1. je pristojba izračunana u skladu s člankom 13. Uredbe br. 136/66/EEZ, umanjena za 0,50 obračunske jedinice na 100 kilograma.
   Članak 4.
   Detaljna pravila za primjenu ove Uredbe, a posebno članka 2., donose se u skladu s postupkom utvrđenim u članku 38. Uredbe br. 136/66/EEZ.
   Članak 5.
   Uredba Vijeća (EEZ) br. 1235/71 (4) od 7. lipnja 1971. o uvozu maslinovog ulja iz Turske stavlja se izvan snage.
   Članak 6.
   Ova Uredba stupa na snagu na dan stupanja na snagu Sporazuma u obliku razmjene pisama, potpisanog 23. studenoga 1973., kojim se izmjenjuje članak 7. Priloga 6. Dodatnom protokolu Sporazuma (5) kojim se osniva Udruženje između Europske ekonomske zajednice i Turske.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 1974.
      
         
            Za Vijeće
         
         
            Predsjednik
         
         W. SCHEEL
         
      
   
   
      (1)  SL C 2, 9.1.1974., str. 75.
   
      (2)  SL 172, 30.9.1966., str. 3025/66.
   
      (3)  SL L 175, 29.6.1973., str. 5.
   
      (4)  SL L 130, 16.6.1971., str. 55.
   
      (5)  Datum stupanja na snagu ovog Sporazuma bit će objavljen u Službenom listu Europskih zajednica.